CELEX: 32014R0457
Language: hu
Date: 2014-04-29 00:00:00
Title: A Bizottság 457/2014/EU végrehajtási rendelete ( 2014. április 29. ) egyes áruk Kombinált Nómenklatúra szerinti besorolásáról

6.5.2014   
            
            
               HU
            
            
               Az Európai Unió Hivatalos Lapja
            
            
               L 133/35
            
         A BIZOTTSÁG 457/2014/EU VÉGREHAJTÁSI RENDELETE
   (2014. április 29.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kódok alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. április 29-én.
      
         
            a Bizottság részéről,
         
         
            az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Digitális elektronikai készülék egy HDMI (High-Definition Multimedia Interface) bemenettel és nyolc HDMI kimenettel (ún. „aktív HDMI elosztó”), egy körülbelül 12 × 6 × 2 cm méretű házban.
                              A készülék támogatja a HDCP (High-bandwidth Digital Content Protection) protokollt, és 5 V egyenárammal (DC) táplált.
                              A készüléket az egy HDMI bemeneti jel nyolc, az eredetivel megegyező műszaki jellemzőkkel rendelkező HDMI kimeneti jellé történő, minőségi veszteség nélküli egyidejű elosztására használják.
                              A készülék lehetővé teszi az egyik forrásból (például egy set-top-boxból) származó HDMI jel több készülékbe (például televíziókészülékekbe) való egyidejű meg-/elosztását.
                           
                        
               
                  8543 70 90
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8543, a 8543 70 és a 8543 70 90 KN-kódok szövege határozza meg.
                  A HDMI elosztó nem az elektromos áramkörbe történő be-, illetve az áramkörön belüli összekapcsolásra szolgáló készülék, illetőleg nem az elektromosság elosztására szolgáló panel, mivel egy bemeneti jelet oszt el nyolc kimeneti jellé, és ezzel egyidejűleg feldolgozza a HDCP protokollokat. Következésképpen besorolása akár a 8536 vámtarifaszám alá csatlakozódobozként vagy a 8537 vámtarifaszám alá olyan kapcsolótáblaként, -panelként, -tartóként (konzolként), -asztalként, -dobozként és más foglalatként, amely a 8535 vagy a 8536 vámtarifaszám alá tartozó készülékből legalább kettőt foglal magában és az elektromosság elosztására szolgál, kizárt.
                  Mivel a készülék olyan egyedi funkcióval rendelkezik, amelyet a 85. árucsoport valamely vámtarifaszáma pontosabban nem határoz meg, ezért a készüléket, mint egyedi feladatokra szolgáló, a 85. árucsoportban máshol nem említett elektromos készüléket, a 8543 70 90 KN-kód alá kell besorolni.
               
            
                  
                              2.
                           
                           
                              Digitális elektronikai készülék négy HDMI (High-Definition Multimedia Interface) bemenettel, egy HDMI kimenettel és egy, a bemenet kiválasztására szolgáló gombbal (ún. „aktív HDMI kapcsoló”).
                              A készülék magában foglal egy, a gyenge jeleket regeneráló erősítőt, 4 LED-et a kiválasztott bemenet jelölésére, és 5 V egyenárammal (DC) táplált.
                              A készülék támogatja a teljes 1080p videojeleket legfeljebb 2,5 Gbps adatátvitelig és a HDCP (High-bandwidth Digital Content Protection) protokollt.
                              A készülék egy, a HDMI kimenethez csatlakoztatandó HDMI bemenet kiválasztására szolgál. A készülék lehetővé teszi egy készülékhez, például egy televíziókészülékhez csatlakoztatandó, különböző forrásokból (például egy DVD-lejátszóból, egy set-top-boxból) származó HDMI jelek kiválasztását.
                           
                        
               
                  8543 70 90
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8543, a 8543 70 és a 8543 70 90 KN-kódok szövege határozza meg.
                  A HDMI kapcsoló nem az elektromos áramkörök összekapcsolására vagy az elektromosság elosztására szolgáló készülék, mivel a HDMI kimenettel összekapcsolandó egyik HDMI bemenet kapcsolására (kiválasztására) szolgál, és ezzel egyidejűleg erősíti a jelet és feldolgozza a HDCP protokollokat. Következésképpen besorolása akár a 8536 vámtarifaszám alá kapcsolóként vagy a  vámtarifaszám alá olyan kapcsolótáblaként, -panelként, -tartóként (konzolként), -asztalként, -dobozként és más foglalatként, amely a 8535 vagy a 8536 vámtarifaszám alá tartozó készülékből legalább kettőt foglal magában és az elektromosság elosztására szolgál, kizárt.
                  Mivel a készülék olyan egyedi funkcióval rendelkezik, amelyet a 85. árucsoport valamely vámtarifaszáma pontosabban nem határoz meg, ezért a készüléket, mint egyedi feladatokra szolgáló, a 85. árucsoportban máshol nem említett elektromos készüléket, a 8543 70 90 KN-kód alá kell besorolni.
               
            
                  
                              3.
                           
                           
                              Készülék négy HDMI (High-Definition Multimedia Interface) bemenettel és egy HDMI kimenettel (ún. „passzív HDMI kapcsoló”) egy körülbelül 18 × 12 × 3 cm méretű házban.
                              Magában foglalja az ún. „többállomásos nyomógomb kapcsolót” négy (bemenetenként egy) nyomógombbal, amelyeket szilárdan rögzítettek egymáshoz. A bemenetek egyikének kiválasztását követően a többi bemenet automatikusan kikapcsol.
                              A készülék a gombok egyikének megnyomásával egy, a HDMI kimenethez csatlakoztatandó HDMI bemenet kiválasztására szolgál. A készülék lehetővé teszi egy készülékhez, például egy televíziókészülékhez csatlakoztatandó, különböző forrásokból (például egy DVD-lejátszóból, egy set-top-boxból) származó HDMI jelek kiválasztását.
                           
                        
               
                  8536 50 80
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8536, a 8536 50 és a 8536 50 80 KN-kódok szövege határozza meg
                  Mivel a készülék kizárólag egy kapcsolót tartalmaz egy bemenetnek a kimenethez történő egyidejű csatlakoztatására, a készülék nem az elektromosság elosztására szolgáló panel. Következésképpen besorolása a 8537 vámtarifaszám alá olyan kapcsolótáblaként, -panelként, -tartóként (konzolként), -asztalként, -dobozként és más foglalatként, amely a 8535 vagy a 8536 vámtarifaszám alá tartozó készülékből legalább kettőt foglal magában és az elektromosság elosztására szolgál, kizárt.
                  Mivel a készülék kizárólag a kapcsolást hajtja végre, amely egy egyedi, a 85. árucsoport egyik vámtarifaszámában megállapított elektromos funkció, ezért a készüléket, mint más kapcsolót, a 8536 50 80 KN-kód alá kell besorolni.